|  |
| --- |
| **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| Naziv nacrta zakona, drugog propisa ili akta | Godišnji provedbeni plan unaprjeđenja zaštite od požara za područje Virovitičko-podravske županije za 2024. godinu |
| Stvaratelj dokumenta, tijelo koje provodi savjetovanje | Virovitičko-podravska županija |
| Cilj i glavne teme savjetovanja |  Pravna osnova za donošenje ovog Provedbenog plana sadržana je u članku 13. Zakona o zaštiti od požara („Narodne novine“ broj 92/10 i 114/22) i članku 19. Statuta Virovitičko-podravske županije („Službeni glasnik“ Virovitičko-podravske županije 2/21). Temelj za donošenje Godišnjeg provedbenog plana je Procjena ugroženosti od požara i tehnoloških eksplozija za Virovitičko-podravsku županiju. Poštujući sve odrednice Procjene, Provedbeni plan detaljno razrađuje organizacijske, tehničke i urbanističke mjere koje je u potrebno provesti. U izradi ovoga dokumenta sudjelovale su sukladnu članku 13. stavak 4. Zakona zaštiti od požara nadležne Policijska postaja Virovitičko-podravska i Vatrogasna zajednica Virovitičko-podravske županije. Treba napomenuti da je Županija kao izvršitelj pojedinih zadataka predviđenih ovim Godišnjim provedbenim planom navedena iz razloga što sukladno Zakonu o sustavu civilne zaštite, operativne snage vatrogastva su jedna od temeljnih operativnih snaga sustava civilne zaštite za čije učinkovito funkcioniranje je odgovorna Županija.  Neposredno izvršavanje pojedinih zadaća obuhvaćenih Godišnjim provedbenim planom primarna je obveza drugih subjekata, a Županija je navedena kao njihov izvršitelj zbog činjenice da je u širem kontekstu dužna dati svoj doprinos unaprjeđenju zaštite od požara na svom području kako bi podigla sigurnost svojih stanovnika i omogućila daljnju izgradnju sustava civilne zaštite za čije funkcioniranje snosi neposrednu odgovornost. |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?Ako nije, zašto? | Godišnji provedbeni plan unaprjeđenja zaštite od požara za područje Virovitičko-podravske županije za 2024 godinu bio je objavljen na internetskoj stranici Virovitičko-podravske županije. <http://www.vpz.hr/savjetovanje-sa-zainteresiranom-javnoscu/> Internetsko savjetovanje sa zainteresiranom javnošću provedeno je u razdoblju od 26. listopada do 24. studenoga 2023. godine.- |
| Koji su predstavnici zainteresirane javnosti dostavili svoja očekivanja? | Virovitičko-podravskoj županiji nije pristiglo niti jedno očitovanje na navedeni Godišnji provedbeni plan unaprjeđenja zaštite od požara za područje Virovitičko-podravske županije za 2024. godinu |
| Analiza dostavljenih primjedaba:Prihvaćene primjedbePrimjedbe koje nisu prihvaćene i obrazloženje razloga za neprihvaćanje | -- |
| Troškovi provedenog savjetovanja | Provedba javnog savjetovanja nije zahtijevala dodatne financijske troškove.  |
| Tko je i kada izradio izvješće o provedenom savjetovanju? | Koordinatorica za savjetovanje sa zainteresiranom javnošćuSanja Pančić, dipl. iur. | Datum:27. studenoga 2023. godine |